એકબાજુ કોલેજોના અધ્યાપકો વિદ્યાર્થીઓને ભણાવતા નથી અને બીજી બાજુ યુનિવર્સિટીના શિક્ષણવિદ્દો પણ જૂના પ્રશ્નપત્રમાંથી કોપી-પેસ્ટ કરી રહ્યા છે. M. Sc સેમ-1 મેથેમેટિક્સના એલ્જીબ્રાના પેપરમાં જે પ્રશ્નો પૂછાયા હતા એવું કશું જ કોલેજના અધ્યાપકોએ ભણાવ્યું નહીં હોવાનું કહી 200થી વધુ પરીક્ષાર્થીએ ઉત્તરવહી કોરી છોડી બહિષ્કાર કર્યો હતો અને આ અંગે કુલપતિને પણ રજૂઆત કરી આ એક વિષયનું પેપર રદ કરી ફરીથી પરીક્ષા લેવા માગણી કરી છે.